
                                               EXPUNERE de MOTIVE,
                      PRIVIND OPORTUNITATEA PROIECTULUI DE HOTĂRÂRE

 privind darea în folosință gratuită, pe o perioadă de 25 ani, către Parohia Romano-Catolică Timișoara II Fabric, a imobilului(teren+construcții) situat în Timișoara Piața Romanilor(fostă Rooswelt) nr.16
  
Prin adresa nr.58/2018, înregistrată la noi cu nr.CT2018-2386 din 17.05.2018, Parohia Romano-Catolică Timișoara II Fabric, cu sediul în Timișoara Piața Romanilor nr.2, ne informează că, imobilul(teren+construcții), situat în Timișoara Piața Romanilor(fostă Rooswelt) nr.16, înscris în C.F. nr.410210-Timișoara, este în proprietatea Municipiului Timișoara, dar funcționează Biserica Romano-Catolică ”Sfânta Maria”, aparținând parohiei menționate mai sus, motiv pentru care solicită atribuirea unui drept de folosință gratuit, asupra acestui imobil, fapt ce le-ar da dreptul de a încheia, contracte cu furnizorii, proiecte, accesare fonduri, etc., toate acestea în sprijinul patrimoniului local.
Legea nr.489/2006 – privind libertatea religioasă și regimul general al cultelor, la art.8, prevede, ”Cultele recunoscute sunt persoane juridice de utilitate publică”.
Legea nr.287/2009 – privind Codul civil, la art.874, pct.1, prevede, ”Dreptul de folosință asupra bunurilor proprietate publică se acordă, cu titlu gratuit, pe termen limitat, în favoarea instituțiilor de utilitate publică”. 
Având în vedere cele menționate mai sus, considerăm oportun, iniţierea unui proiect de hotărâre, privind acordarea în folosință gratuită, pe o perioadă de 25 ani, către Parohia Romano-Catolică Timișoara II Fabric, a imobilului(teren+construcții) situat în Timișoara Piața Romanilor(fostă Rooswelt) nr.16, înscris în C.F. nr.410210-Timișoara(conversie a C.F. nr.3), nr.topo.6866.

			                 RAPORT de SPECIALITATE,
privind darea în folosință gratuită, pe o perioadă de 25 ani, către Parohia Romano-Catolică Timișoara II Fabric, a imobilului(teren+construcții) situat în Timișoara Piața Romanilor(fostă Rooswelt) nr.16

Având în vedere Expunerea de motive, a Primarului Municipiului Timișoara și proiectul de hotărâre, privind darea în folosință gratuită către Parohia Romano-Catolică Timișoara II Fabric, pe o perioadă de 25 ani, a imobilului(teren+construcții) situat în Timișoara Piața Romanilor(fostă Rooswelt) nr.16;
    Având în vedere adresa nr.58/2018, înregistrată la noi cu nr.CT2018-2386 din 17.05.2018, prin care Parohia Romano-Catolică Timișoara II Fabric, cu sediul în Timișoara Piața Romanilor nr.2, ne informează că, imobilul(teren+construcții), situat în Timișoara Piața Romanilor(fostă Rooswelt) nr.16, înscris înscris în C.F. nr.410210-Timișoara(conversie a C.F. nr.3), nr.topo.6866, este în proprietatea Municipiului Timișoara, dar funcționează Biserica Romano-Catolică ”Sfânta Maria”, aparținând parohiei menționate mai sus, motiv pentru care solicită atribuirea unui drept de folosință gratuit, asupra acestui imobil, fapt ce le-ar da dreptul de a încheia, contracte cu furnizorii, proiecte, accesare fonduri, etc., toate acestea în sprijinul patrimoniului local;
    Având în vedere adresa CT2018-2387 din 15.11.2018, a Serviciului Juridic, prin care ne informează că, pentru imobilul situat în Timisoara Piața Romanilor(fostă Rooswelt) nr.16, înscris înscris în C.F. nr.410210-Timișoara(conversie a C.F. nr.3), nr.topo.6866, nu figurează litigii pe rolul instanţelor de judecată;
  Având în vedere adresa CT2018-2387 din 14.11.2018, a Compartimentului Administrare Fond Funciar, prin care ne informează că, pentru imobilul menționat mai sus, nu s-au depus cereri de revendicare, în baza legilor Fondului Funciar;
     Din evidentele Direcţiei Clădiri, Terenuri şi Dotări Diverse, rezultă că, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România.
     Conform înscrisului în C.F. nr.410210-Timișoara, poz. B1, imobilul(teren+construcții), situat în Piața Romanilor(fostă Rooswelt) nr.16, este în proprietatea Municipiului Timișoara. 
     Având în vedere Legea nr.489/2006 – privind libertatea religioasă și regimul general al cultelor, care la art.8, prevede, ”Cultele recunoscute sunt persoane juridice de utilitate publică”;
     Având în vedere Legea nr.287/2009 – privind Codul civil, care la art.874, pct.1, prevede, ”Dreptul de folosință asupra bunurilor proprietate publică se acordă, cu titlu gratuit, pe termen limitat, în favoarea instituțiilor de utilitate publică”. 
        Conform prevederilor art.36, alin.2, lit.c din Legea nr.215/2001 - a administrației publice locale-republicată, ”Consiliul Local exercită atribuții privind administrarea domeniului public și privat al comunei, orașului sau municipiului”.           
	        Având în vedere cele menţionate mai sus, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind darea în folosință gratuită, pe o perioadă de 25 ani, către Parohia Romano-Catolică Timișoara II Fabric, a imobilului(teren+construcții) situat în Timișoara Piața Romanilor(fostă Rooswelt) nr.16, înscris în C.F. nr.410210-Timișoara(conversie a C.F. nr.3), nr.topo.6866. 

